钦定古今图书集成/明伦汇编/闺媛典/第274卷 > 皇清七 > 刘玮妻岳氏
## 钦定古今图书集成/明伦汇编/闺媛典/第274卷 > 皇清七 > 刘玮妻岳氏

按《城武县志》：“岳氏年十六，适刘玮。未二载，玮病亡，氏年十八，方妊。姑嫂察其有死志，以保妊全孤，朝夕劝勉。” 后月馀，生子尔相，羸瘠多病，氏闵育数岁，乃瘳历荒歉兵戈四十馀年，教相入庠。顺治十五年，御史具题，奉。

旨“建坊。”

===盛绍奭妻郭氏===

按《曹州志》：“郭氏，诸生盛绍奭妻。夫亡无子，依姑孀居，勤苦甘淡泊，晏如也。其弟屡欲迎归，氏以姑在不从，守节三十馀年。顺治间，宗党以闻，表其闾。”